ئیسحاق سوکوتی
ئیسحاق سوکوتی (١٨٦٨-١٩٠٢) شۆڕشگێر و نووسەر و پزیشکی کوردی عوسمانی بووە.

ژیاننامە 
ئیسحاق لە خانەوادەیەکی هەژار لە ئامەد لەدایکبووە. دوای تەواوکردنی قوتابخانەی پزیشکی سەربازی، ئیسحاق لە ساڵی ١٨٨٧ ئەکادیمیای پزیشکی سەربازی گولهانێ لە سەرایبورنو ناوی خۆی تۆمار کردووە. لەگەڵ ئیبراهیم تەمۆ و مەحمەد ڕەشید و هاوڕێ کوردەکەی عەبدوڵڵا جەودەت لە پێکهێنانی کۆمەڵگەیەکی نهێنی پێشکەوتنخوازانە بە ناوی کۆمەڵگەی ئیتیحاد عوسمانی، دواتر بە کۆمیتەی یەکێتی و پێشکەوتن ناسرا (CUP)، کە لە بنەڕەتدا دامەزراوە بۆ ڕووخاندنی دەسەڵاتی عەبدولحەمیدی دووەم. کە خوێندنەکەی تەواو کرد بوو بە پزیشک کە لە نەخۆشخانەی حەیدەر پاشا دژی ئیدارەی سوڵتان عەبدولحەمیدی دووەم کاری دەکرد. لە ساڵی ١٨٩٦ حکومەتی عوسمانی پیلانێکی بۆ ڕووخاندنی سوڵتان لەلایەن ئەندامانی CUP دۆزیەوە وە زۆربەیان کە لە ناویاندا ئیسحاق دەربەدەر بوون دوورخرانەوە بۆ تەرابلوس، لەوێشەوە دواتر هەڵهات بۆ ژنێڤ لە سویس. شانبەشانی عەبدوڵڵا جەودەت ڕۆژنامەی (CUP)ی ڕۆژنامەی عوسمانییان لە ژنێڤ بڵاوکردەوە  هەردووکیان لەلایەن تیگران زاڤێن ڕۆشنبیرێکی ئەرمەنییەوە هاوکاری دەکران. 
لە ٩ی شوباتی ١٩٠٢ کۆچی دوایی کرد لە سانرێمۆ، لە ماوەی ژیانیدا سەرکردایەتی و هاوکارییەکانی ئیسحاق وایکردبوو کە ئەندامانی دیکەی کۆمەڵەی کۆنەکانی (CUP) بتوانن کاربکەن و ئەندامێتییەکە دانیان بەو واقیعەدا ناوە و خەمباربوون بە مردنی. ئیسحاق لە نێو ئەندامە کۆنەکانی (CUP) ڕێزێکی زۆری لێدەگیرا. ئەحمەد ڕەزا سەرکردەی نوێی (CUP) یاداشتێکی لەسەر مردنەکەی نووسی.

سەرچاوەکان

سەرچاوەکان 

لەدایکبووانی ١٨٦٨
مردووانی ١٩٠٢
کوردەکانی عوسمانی
پزیشکە کوردەکان
سیاسەتوانانی کورد
خەڵکی ئامەد